stanford-oval/wikipedia huggingface dataset:
ז'ורדי
קורות חייו

ז'ורדי נולד בסן ז'רמן און לה, פרוור של פריז. אביו, קלוד, היה מפיק מוזיקלי, וב-1992 הפיץ סינגל בביצוע של בנו בן ה-4 וחצי, בשם "!Dur dur d'être bébé" ("קשה קשה להיות תינוק"). השיר הפך ללהיט שכבש את מצעדי הפזמונים הן בצרפת (בה שהה 15 שבועות במקום הראשון) והן במדינות אחרות באירופה, דרום אמריקה ומזרח אסיה. בזכות הצלחה זו נרשם ז'ורדי בספר השיאים של גינס כזמר הצעיר ביותר ששיר בביצועו עמד בראש מצעד הפזמונים. בהמשך אותה שנה הקליט ז'ורדי את האלבום "Pochette Surprise" שכלל את "!Dur dur d'être bébé", וב-1993 הקליט אלבום נוסף בשם "Potion magique". בניסיון לרכב על גל ההצלחה, הקימו הוריו פארק שעשועים בנורמנדי בשם "La ferme de Jordy" ("החווה של ז'ורדי"), אך המיזם נחל כישלון והוא נסגר ב-1996. באותה שנה גם התגרשו הוריו.
לאחר עשור בו לא הופיע בציבור, השתתף ז'ורדי בשנת 2005 בעונה השנייה של תוכנית הטלוויזיה "La Ferme Célébrités", תוכנית מציאות בסגנון "האח הגדול" המתרחשת בחווה, בהשתתפות ידוענים. ז'ורדי, שהיה אז כבן 17, זכה במקום הראשון - פרס בסך 180 אלף אירו שהועברו לארגון צדקה, ועוד סכום לא ידוע ששולשל לכיסו.
הפרסום המחודש הוביל להוצאת סינגל בראשית 2006, "Je t’apprendrai". במרץ אותה שנה, זמן קצר לאחר שמלאו לו 18, פרסם אוטוביוגרפיה בשם "Je ne suis plus un bébé" ("אני כבר לא תינוק"), ובה טען כי אביו ניצל אותו לשם רווחים כספיים, וכי רוקן את חשבון הבנק שלו. ז'ורדי לא הקליט אלבום בעקבות הסינגל, אך ב-2008 שב להופיע כסולן להקת "Jordy and the Dixies".
ז'ורדי מתגורר כיום סמוך לקאן.
זמן להתעורר (שיר)

זמן להתעורר הוא סינגל של להקת "הדג נחש", שיצא לאור ב-24 בפברואר 2013, כסינגל השני מתוך אלבום הנושא את אותו השם, וכשיר הנושא של האלבום, ושל סרטו של אבי נשר, "פלאות".
רקע וכתיבה

השיר נכתב והולחן על ידי חברי הלהקה, והופק על ידי יוסי פיין, בדומה לשאר שירי האלבום, ומשלב בתוכו את סגנונו הייחודי של הלהקה, המכיל בתוכו שילוב של היפ הופ ופאנק, יחד עם סגנון הדאבסטפ. השיר נוצר בעקבות המחאה החברתית בישראל 2011, שחברי הלהקה השתתפו בה. השיר משמש כשיר הנושא של סרטו של אבי נשר, "פלאות", שיצא לאור באותה שנה של צאת השיר, ואת תסריטו כתבו יחד נשר וסולן הלהקה שאנן סטריט. גם לשורה "כשמישהו על עצמו שופך חומר בעירה איך זה שאנחנו מרגישים עם זה רע" יש קשר ישיר ואדוק למחאה החברתית, בשורה זו מתייחסת הלהקה לפעיל החברתי, משה סילמן שהצית עצמו מול מצלמות התקשורת כאקט מחאה, במהלך הפגנה לציון שנה למחאת האוהלים ב-14 ביולי 2012.
ביקורת

בביקורת על האלבום "זמן להתעורר", אמר יוסי חרסונסקי כי בשיר "נשמע להקה שאיחרה את רכבת המהפכה, והיום כבר נשרכת אחרי קרון מנותק בדאווין של כמה רע לנו. כבר אמרתם את הדברים האלה, ותראו מה קורה. השלטון, התקשורת, המסריח מהראש, העוולה. 'מול כולנו אין סיכוי שהם יחזיקו עוד הרבה'. הצחקתם. יצאנו לרחובות ומה יצא? אבל מה, המוזיקה – סבבה. אוריינטל. דאבסטפ. ערבי. מערבי, ראפ. פופ. אלקטרוני. אפקטים, דרבוקות. עושה יותר כייף רגעי מאשר רצון לצאת".
הצלחה

השיר זכה להצלחה רבה במצעד השבועי של תחנת הרדיו גלגלצ, "אחד אחד", תוך שנכנס אליו לראשונה למקום ה-8, ובשיאו הגיע למקום הראשון, תוך שצעד כ-13 שבועות. במצעד השבועי של תחנת הרדיו רשת ג', זכה השיר להצלחה מתונה, תוך שנכנס אליו לראשונה למקום ה-26, בשיאו הגיע למקום ה-19, וצעד כשבעה שבועות.
במצעד הפזמונים העברי השנתי של תחנת הרדיו גלגלצ לשנת תשע"ג, הגיע השיר למקום החמישי. במצעד השנתי של חברת מדיה פורסט, המאגד את השירים המושמעים ביותר ברדיו בשנת 2013, הגיע השיר למקום ה-46.
וידאו קליפ

לשיר הופק וידאו קליפ רשמי, אותו ביים נועם ורדי. הקליפ פורסם ב-20 במרץ 2013, בערוץ היוטיוב של הלהקה, כחודש לאחר צאת הסינגל. נכון לאוגוסט 2020, מונה הצפיות של הקליפ עומד על כ-4 מיליון צפיות.
מיקומי שיא

|   ‏‏‏  מצעדים שבועיים (2013)> מדינה |   ‏‏‏  מצעדים שבועיים (2013)> מצעד |   ‏‏‏  מצעדים שבועיים (2013)> מיקום שיא |   ‏‏‏  מצעדים שבועיים (2013)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 19 |  |
|  ישראל | אחד אחד | 1 |  |
|   ‏‏‏  מצעדים שנתיים (2013)> מדינה |   ‏‏‏  מצעדים שנתיים (2013)> מצעד |   ‏‏‏  מצעדים שנתיים (2013)> מיקום שיא |   ‏‏‏  מצעדים שנתיים (2013)>  |
| --- | --- | --- | --- |
|  ישראל | מדיה פורסט ישראל | 46 |  |
|  ישראל | גלגלצ | 5 |  |
הערות שוליים

↑  הדג נחש מכריזים: "זמן להתעורר", באתר ‏מאקו‏, 24 בפברואר 2013
↑  nrg מעריב, האזינו לשיר החדש של הדג נחש, באתר nrg‏, 24 בפברואר 2013
↑  יונתן ריגר, ‏שיר מחאה | הסיפור מאחורי "הזמן להתעורר", באתר ‏מאקו‏, 18 בפברואר 2021
↑  הדג נחש - זמן להתעורר האלבום, באתר יוסמיוסיק, ‏2013-04-08
↑  המצעד השבועי 21.3.2013, באתר גלגלצ
1 2  המצעד השבועי 23.5.2013, באתר גלגלצ
↑  המצעד השבועי 27.6.2013, באתר גלגלצ
↑  14.3.2013, באתר "פזמונט"
1 2  1.8.2013, באתר "פזמונט"
↑  9.5.2013, באתר "פזמונט"
1 2  המצעד השנתי הישראלי תשע"ג, באתר גלגלצ
↑  אסף נבו, ‏מצעד ההשמעות השנתי: אריק איינשטיין מוביל בפער עצום, באתר ‏מאקו‏, 2 בינואר 2014
1 2 3   הדג נחש - זמן להתעורר (קליפ רשמי), סרטון  באתר יוטיוב (אורך: 3:55)
↑  זמן להתעורר (אלבום), באתר "פזמונט"
| הדג נחש |
| --- | --- | --- |
שאנן סטריט • גיא מר • דודוש קלמס • משה אסרף • יאיא כהן אהרונוב • שלומי אלון
| אלבומי אולפן | המכונה של הגרוב • לזוז • חומר מקומי • בעזרת הג'אם • 6 • זמן להתעורר • שותפים בעם • וולקאם טו איזראל • דג לייף |  |
| אלבומי הופעה | הדג נחש LIVE • הדג נחש ותזמורת המהפכה - בהופעה חיה |  |
| סינגלים | "מספרים" • "שירת הסטיקר" • "הנה אני בא" • "עוד אח אחד" • "קובלנה על מפלגות ישראל" • "זמן להתעורר" • "יום שישי" • "תן לי מנגינה" • "בומבה" |  |
ז'ופרואה החמישי, רוזן אנז'ו

ז'ופרואה החמישי, רוזן אנז'ו המכונה "היפה" ו"פלאנטז'אנה" (בצרפתית: Geoffroy V d'Anjou;‏ 24 באוגוסט 1113 - 7 בספטמבר 1151) היה רוזן אנז'ו, טורן ומן ואבי בית פלנטג'נט.
חייו

ז'ופרואה היה בנם של פולק החמישי מאנז'ו וארמנגרד ממן. בגיל חמש-עשרה הוענק לו ברואן תואר אביר על ידי הנרי הראשון, מלך אנגליה והוא נישא לבתו מתילדה הקיסרית, נישואין שנועדו לחזק את הקשר בין מלך אנגליה ודוכס נורמנדיה לבין רוזנות אנז'ו. מתילדה הייתה אלמנתו של היינריך החמישי, קיסר האימפריה הרומית הקדושה ומבוגרת מז'ופרואה ב-11 שנים. הם חיו בנפרד תקופות ארוכות, אבל נולדו להם שלושה ילדים: הנרי השני, מלך אנגליה, ז'ופראה, רוזן נאנט וויליאם העשירי, רוזן פואטו. בנוסף, נולדו לז'ופראה שלושה ילדים מחוץ לנישואין.
שנה לאחר נישואי ז'ופרואה, עזב אביו את אנז'ו, נסע לירושלים, בה התמנה למלך ונשא לאישה את מליסנדה, מלכת ירושלים וז'ופרואה התמנה לרוזן במקומו. ב-1135 מת הנרי הראשון, מלך אנגליה ומתילדה שהייתה היורשת, יצאה לנורמנדיה כדי לתבוע את השלטון. בעוד בנורמנדיה היא התקבלה כשליטה, באנגליה עצמה תמכו בבן דודה סטפן, מלך אנגליה ובעקבות כך, נורמנדיה הלכה בעקבותיה. במסגרת הניסיונות להרחיב את שליטת אנז'ו לנורמנדיה בכוח, העניק ז'ופרואה שלוש ערים לשליט מאיין בתמורה לעזרתו הצבאית. ב-1139 הגיעה מתילדה לאנגליה עם 140 אבירים, אך נאלצה להתבצר בטירת ארתור, שם צר עליה סטפן. בעקבות האנרכיה שהתפתחה, נתפס סטפן בלינקולן ונכלא בבריסטול, אך שוחרר משם בהמשך ומתילדה חזרה לצרפת. במהלך 1142–1143 כבש ז'ופרואה את רובה של נורמנדיה והגיע עד שרבור. ב-1144 חצה את הסן ותפס את רואן, בירת הדוכסות. בקיץ של אותה שנה הכתיר עצמו לדוכס נורמנדיה. כמו כן, בנה מנזר אוגוסטיני באותה שנה. ב-1149 העביר ז'ופראה את תואר הדוכס לבנו, הנרי קצר הגלימה, כשלואי השביעי, מלך צרפת עצמו נוכח בטקס ומאשר אותו.
במהלך שנות שלטונו נאלץ ז'ופראה לדכא שלוש מרידות שפרצו נגדו מצד הברונים באנז'ו, ב-1129, ב-1135 ובין 1145 ל-1151. מרידות אלו האטו את התקדמותו בנורמנדיה וגרמו לכך שלא יוכל להתערב לטובת אשתו באנגליה.
ב-1153 נחתם הסכם לפיו סטפן יישאר מלך אנגליה עד מותו, ואחריו ימלוך בנם של ז'ופראה ומתילדה - הנרי השני.
ז'ופראה מת ממחלה ב-7 בספטמבר 1151 בדרכו מוועידה מלכותית לאנז'ו, ונקבר בקתדרלת לה-מאן.
חורף באוטו

"חורף באוטו" הוא סינגל שהוקלט על ידי הזמר הישראלי עומר אדם. הוא יצא לאור ב-31 באוקטובר 2021, על ידי חברת התקליטים NMC, כסינגל שלא מתוך אלבום אולפן. נכתב על ידי יונתן קלימי ותמר יהלומי, שעבדו עם אדם גם בהוצאת השיר "הנשיקות שלי".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-4.7 מיליון השמעות. הווידאו קליפ הרשמי פורסם ביום צאת השיר בערוץ היוטיוב הרשמי של אדם. הוא מציג אומן המצייר על גבי קנבס תמונה סוריאליסטית בצבעים רבים, דוגמת אדום, כחול, צהוב וירוק. מתחת לסרטון מופיעות מילות השיר. נכון לאפריל 2023 עומד מונה הצפיות של הקליפ על למעלה מ-19.3 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | המצעד הרשמי של גלגלצ | 3 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 31 באוקטובר 2021 | הזרמת מוזיקה • הורדה דיגיטלית | NMC |  |
הערות שוליים

↑  הדס סיון, ‏עומר אדם מזיז את השעון בשיר חדש: חורף באוטו, באתר "סרוגים", 31 באוקטובר 2021
↑   חורף באוטו, בביצוע עומר אדם, סרטון  באתר יוטיוב
↑  חורף באוטו - Single, אפל מיוזיק
| עומר אדם |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נמס ממך • ילד טוב ילד רע • מוזיקה ושקט • מודה אני  • אחרי כל השנים • Omer • סוף העולם |  |
| מיני אלבומים | 5 בום! • The 8 • ‏3 • לכאורה • חמישה לילות |  |
| אלבומי הופעה | מהפכה! (Live) • אחרי כל השנים (Live) |  |
| ערכים קשורים | NMC • אסף אטדגי • כוכב נולד |  |
| עומר אדם - שירים |
| --- | --- | --- |
| נמס ממך | "להאבד ברוח" • "אל תבכי" • "את בליבי" • "נמס ממך" • "הופה" |  |
| ילד טוב ילד רע | "מאושרת" • "קסם" • "מיליון נשיקות" • "בואי עכשיו" • "ילד טוב בגוף של ילד רע" • "בניתי עלייך" |  |
| מוזיקה ושקט | "מאמי זה נגמר" • "וואי לי" • "מתקרבת מתרחקת" • "נסיכה" • "כמו בימים" • "כובשת" • "תל אביב" • "תרחמי עליי" • "שקט" • "לבדי" |  |
| מודה אני | "נועצת מבט" • "מהפכה של שמחה" • "אחי" • "אז הלכתי" • "בוקרשט" • "היא רק רוצה לרקוד" • "עצוב לי שזה ככה" |  |
| אחרי כל השנים | "אחרי כל השנים" • "שדות של תירוצים" • "סיפור ישן" • "פוליטיקה וסקס" • "מביט מהצד" • "בסוף הכל חולף" |  |
| 5 בום! | "טמפרטורה" • "תיתן לה פרחים" • "שיר הרווק" • "תגידו לה / אהבה מטורפת" • "יום השישי" |  |
| Omer | "פעם בחיים" • "שני משוגעים" • "חברות שלך" • "אוהבת אותי אמיתי" • "בחורים טובים" • "רחוק מכולם" • "מאושרת בלעדיי" • "תגידי לי שטוב לך" • "חברות שלך 2" • "יעשו לנו כבוד" • "ניפגש בשמחות" • "כתבתי עלייך שיר" • "Beg" • "מים שקופים" • "שגרה מפוארת" |  |
| The 8 | "פסקול חיי" • "מה שנפל מהידיים" |  |
| סוף העולם | "אני" • "התעוררתי עם נמר" • "DXB to TLV" |  |
| חמישה לילות | "מבת ים ועד הנצח" ‏•‏‏ "אקדח" ‏•‏‏ "כסף או דמעות" ‏•‏‏ "לילות וקללות" ‏•‏‏ "רק שלך" |  |
| סינגלים אחרים | "Paradise" • "מזל" • "ככה זה מרגיש להתאהב" • "לא הפסקתי לחפש אותך" • "לרקוד ולזוז" • "לעולם בעקבות השמש" • "הלב שלי" • "יש לנו את הכוח" • "יש דברים שלא עושים" • "שירו של שפשף" • "קוקוריקו" • "תמחל לי" • "הנשיקות שלי" • "על מה בנות חושבות בלילה" • "פרצופים" • "Dale Mami" • "קאקדילה" • "יהיה טוב & מים שקופים" • "תרקוד לנצח" • "ואיך שלא" • "צמוד צמוד" • "ראיתי עולם" • "עברנו הכל" |  |
| השתתפות בסינגלים | "השתגע העולם" |  |
| שירים אחרים | "אהבתי לך" |  |
חוות שרתים

מסדי 19 אינץ' בחוות השרתים של ויקימדיה
חוות שרתים היא מתקן המאחסן אוסף של שרתים המיועדים לבצע משימות שנמצאות מעבר ליכולתו של שרת יחיד. חוות שרתים מתוכננת לרוב כאשכול מחשבים, או כמספר אשכולות מסודרים במסדי מחשוב, ומאובזרות גם במתגים ונתבים לניתוב התקשורת.
מחשבי על מודרניים רבים מורכבים מחוות שרתים ענקיות המורכבות ממעבדים מהירים המחוברים באמצעי תקשורת כאלה. שימוש נפוץ של חוות שרתים הוא לשירותי מחשוב ענן, אחזקת אתרי אינטרנט ושירות אירוח אתרים.
מאפיינים

השימוש בחוות מחשבים נעשה נפוץ יותר ויותר על ידי עסקים גדולים, במקום או לצד מחשבים מרכזיים. בגלל הכמות האדירה של שרתים בחוות, תקלה בשרת בודד היא אירוע תכוף, וניהול חוות שרתים חייב לקחת זאת בחשבון. דרכי התמודדות עם תקלות מסוג זה מגוונות וכוללות גם הכנה מראש בשיטות כמו כפילות, אשכול וגמישות בהגדרות המחשבים. לעיתים קרובות בחוות שרתים יוקצו לאותה משימה שני שרתים, עיקרי וגיבוי, כך שבמקרה של תקלה באחד מהם השירות לא יופסק. להבטחת פעולה רצופה כוללת חוות שרתים גם גנרטורים ומערכות אל-פסק, למקרה של תקלה באספקת חשמל מרשת החשמל.
גודלן ויכולותיהן של חוות שרתים מוגבלים לרוב על ידי ביצועי מערכות מיזוג האוויר שלהן או אספקת החשמל ולא על ידי עוצמת החישוב או מאפייני המחשבים המצויים בחווה. מסיבה זאת לעיתים נמדד גודל חוות השרתים במגהוואט שעה וביצועי המערכות המצויות בחוות שרתים נמדדים בביצועים ליחידת הספק ולא בביצועים למעבד.
חוות שרתים מדורגות בארבע רמות מבחינת רציפות השירות שהן מבטיחות:
Tier I: רציפות מינימלית, כולל מערכת אל-פסק. תקלות ותחזוקה מביאים להשבתה זמנית של השירות.
Tier II: רציפות בסיסית, עמידות לתקלות מבוססת על כפילות בחלק מהרכיבים. תחזוקה מצריכה השבתה זמנית של השירות.
Tier III: רציפות מתקדמת: כפילות בכל הרכיבים, כך שתקלה ברכיב כלשהו אינה פוגעת ברציפות השירות. תחזוקה אינה מצריכה השבתה של המערכת.
Tier IV: רמת הרציפות הגבוהה ביותר.
חוות שרתים ימית

חברת גוגל רשמה פטנט על חוות שרתים הממוקמת בספינה בלב ים המשתמשת במי הים לקירור החווה ובתנועת הגלים כמקור אנרגיה מתחדשת לשאר צורכי החווה. החווה הימית מפחיתה את עלויות אחזקת החווה הן על ידי הפחתת עלות האנרגיה הנדרשת לתפעולה השוטף והן על ידי הימנעות ממיסים שכן החווה אינה נמצאת בתחומה של אף רשות.
בישראל

בישראל פועלות חוות שרתים הפזורות ברחבי המדינה. עם הספקים הבולטים של חוות שרתים נמנים מד 1, בינת תקשורת מחשבים, בזק בינלאומי, טריפל סי, פרטנר תקשורת ועוד. בשנת 2020 חנך צה"ל חוות שרתים חדשה לשירותו. ממשלת ישראל יזמה את פרויקט נימבוס להעברת המחשוב הממשלתי למחשוב ענן, במסגרתו יוקמו חוות שרתים אחדות.
ראו גם

אשכול מחשבים
מרכז נתונים (Data Center)
הערות שוליים

↑  יוסי גורביץ, שלב נוסף בדרך ל"חוות השרתים הימית" של גוגל, באתר כלכליסט, 3 במאי 2009
↑   אתר האינטרנט הרשמי של מד 1
↑   אתר האינטרנט הרשמי של בינת תקשורת מחשבים
↑   אתר האינטרנט הרשמי של בזק בינלאומי
↑  כיצד לבחור חוות שרתים, באתר "טריפל סי
↑   אתר האינטרנט הרשמי של פרטנר תקשורת
↑   אמיתי זיו, אחרי עשור ויותר ממיליארד וחצי שקל - נחנך הדאטה סנטר הגדול של צה"ל, באתר TheMarker‏, 22 בספטמבר 2020
חורף באוסלו

| --- | --- |

 אלבום אולפן מאת ותיקי הבריגדה
 יצא לאור:  1 בינואר 1995
 סוגה:  פופ רוק
 שפה:  עברית 
 חברת תקליטים:  נענע דיסק 
 
חורף באוסלו הוא אלבום האולפן היחיד של להקת ותיקי הבריגדה.
רשימת השירים

כל השירים נכתבו והולחנו על ידי אחי כהן-רז.
| מס' | שם | משך |
| --- | --- | --- |
| 1. | רוכל של נשק  | 03:46 |
| 2. | בלוז סטנדרטי  | 04:46 |
| 3. | חלומות  | 04:30 |
| 4. | פוסטר  | 03:13 |
| 5. | אסיר של חלומות  | 03:04 |
| 6. | רוצה לרקוד איתך בלוז  | 02:34 |
| 7. | יה נאביל  | 04:01 |
| 8. | הדרך לגן עדן  | 02:49 |
| 9. | עשה לה אהבה  | 03:15 |
| 10. | ג'ינג'ית  | 03:39 |
| 11. | עיר פרנואידית  | 03:53 |
| 12. | צעירה מדי  | 03:31 |
| 13. | חורף באוסלו  | 04:07 |
משתתפים > חברי הלהקה

שירה ותופים - עודד שחר
שירה - אחי כהן-רז
גיטרות - יובל ליבליך
גיטרה בס - יורם מור
משתתפים > נגנים אורחים

שלומי קינן קלידים ב-רוכלים של נשק, בלוז סטנדרטי, אסיר של חלומות, רוצה לרקוד איתך בלוז, יה נאביל, עושה לה אהבה, פוסטר, עיר פרנואידית.
קרני פוסטל צ'לו ב-חלומות, צעירה מדי, חורף באוסלו.
ענת פורת קולות ב-אסיר של חלומות.
| --- | --- |
בקרת זהויות :  MusicBrainz release group: 6a63faa1-8950-4b29-987b-9e0ce6005949
חואן דה לה סיירבה

| --- | --- |

חואן דה לה סיירבה בשדה התעופה לסרטה שבספרד, 1930.
 לידה:  21 בספטמבר 1895 מורסיה, ספרד
 פטירה:  9 בדצמבר 1936 (בגיל 41) קרוידון, בריטניה
 שם לידה:  Juan de la Cierva 
 מדינה:  ספרד 
 מקום קבורה:  בית הקברות דה לה אלמודנה 
 פעילות בולטת:  חלוץ תעופה
 ידוע בשל:  המצאת האוטוג'ירו
 השכלה:  מהנדס אווירונאוטיקה
 תפקיד:  Vocal of the Junta para Ampliación de Estudios e Investigaciones científicas (1926) 
 פרסים והוקרה:  הצלב הגדול של ההצטיינות הימית - עיטור לבן (1935)  מדליית זהב של FAI (1932)  מדלית ג'ון סקוט (1931)  מדליית אליוט קרסון (1933)  עמית האגודה האווירונאוטית המלכותית  מדלית דניאל גוגנהיים 
 
חואן דה לה סיירבה וקודורניו, הרוזן הראשון של לה סיירבה (בספרדית: Juan de la Cierva y Codorníu) היה מהנדס אזרחי, מהנדס אווירונאוטיקה וטייס, מחלוצי הפיתוח של המסוק. הצלחתו הידועה היא המצאת האוטוג'ירו בשנות ה-1920. בשנת 1923 הוא המציא את הרוטור רב המפרקים שאפשר את בניית מטוס הכנף הסובבת היציב הראשון, סיירבה C.4.
ביוגרפיה

חואן דה לה סיירבה נולד ב-21 בספטמבר 1895 במורסיה שבספרד למשפחה אמידה. בשנת 1925 היגר לבריטניה, שם בעזרתו של ג'יימס ג'ורג' ויר הקים את חברת סיירבה אוטוג'יירו.
עם פרוץ מלחמת האזרחים הספרדית דה לה סיירבה צידד בכוחות הלאומנים ואף סייע להם להשיג את המטוס שהביא את פרנסיסקו פרנקו למרוקו הספרדית מהאיים הקנריים כדי לפקד על הכוחות שם.
ב-9 בדצמבר 1936 נהרג בתאונה אווירית בקרוידון. מטוס ה-DC-2 של חברת KLM התרסק לתוך מבני מגורים בגבעה הסמוכה לנמל התעופה קרוידון עקב סחיפה שלא זוהתה על ידי צוות האוויר עקב ראות נמוכה.
הנצחה

מפרצון סיירבה בארץ גרהאם שבאנטארקטיקה נקרא על שמו של חואן דה לה סיירבה, וזאת בדומה לאתרים רבים נוספים באזור אשר נקראו על שמם של חלוצים בתחום התעופה.
הערות שוליים

↑  מפרצון סיירבה באתר הסקר הגאולוגי של ארצות הברית
↑  מפרצון סיירבה באתר הגאזט האנטארקטי המשווה SCAR של ממשלת אוסטרליה
| --- | --- |
בקרת זהויות :  PLWABN: 9810648917805606  BNE: XX1167739  BnF: cb16735549r (data)  CANTIC: a10387006  GND: 118853716  ISNI: 0000 0000 5931 8065  LCCN: n86027537  NDL: 00551162  SELIBR: 301371  VIAF: 57412058   WorldCat (עם VIAF): 57412058 
אוטוג'ירו ‏C.6 בטיסה, האוטוג'ירו היציב הראשון של חואן דה לה סיירבה.
חואן דה לה סיירבה יושב על גבי מטוס אוטוג'יירו מדגם C.30.
וסטייה

וַסַטייה או וַסַט (בערבית: وسطية) הוא מונח הנמצא בשימוש באסלאם ומשמעותו – מתינות, מרכז, דרך האמצע, איזון.
בקוראן

המונח מוזכר בקוראן חמש פעמים, במשמעות כוללת של מתינות, מרכזיות (כלומר, הימנעות מקיצוניות) וכבוד.
בסורת הפרה נאמר:
”
כך עשינו אתכם אומה מן המיטב (וַסַט), למען תעידו על מעשי האנשים ולמען יעיד השליח על מעשיכם. (وَكَذَٰلِكَ جَعَلْنَاكُمْ أُمَّةً وَسَطًا لِتَكُونُوا شُهَدَاءَ عَلَى النَّاسِ وَيَكُونَ الرَّسُولُ عَلَيْكُمْ شَهِيدًا)” (סורה 2 (סורת אל-בקרה), פסוק 143)
בסורת אל-קלם נאמר: ”
אמר הנכבד שבהם (אַוְסַטֻהֻם), הן שאלתי אתכם מדוע אינכם משבחים את אלוהים. (قَالَ أَوْسَطُهُمْ أَلَمْ أَقُلْ لَكُمْ لَوْلَا تُسَبِّحُونَ)” (סורה 68 (סורת אל-קלם), פסוק 28)
שימוש בשמות

כדי להפגין את רוח הביטוי בחרו מספר גופים בשם "וסט". כך לדוגמה:
מפלגת אל-וסט במצרים מעידה על עצמה כי היא מפלגת אמצע, בין החילוניות לבין האדיקות של האחים המוסלמים, בין ראיית עולם אסלאמית בלבד (קומיה) לבין ראיית עולם לאומית בלבד (וטניה).
עיתון אל-וסט היוצא לאור בבחריין, מעיד על עצמו כי הוא נוקט בדרך האמצע.
כוכב דלתא (δ) בקבוצת הכוכבים תאומים (אנ') נקרא "וַסַט", כלומר - האמצעי.
הערות שוליים

1 2  תרגום לעברית של אורי רובין, הקוראן, תל אביב 2005
↑  דף הבית של העיתון
| --- | --- |
בקרת זהויות :  BnF: cb17072273t (data)  LCCN: n84031926  SUDOC: 19530652X  TDVİA: itidal   WorldCat (עם LCCN): n84-031926 
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
מיקומו של הכוכב וסאט ב-2013
חיילי הנקמה

| --- | --- |
 סוגה:  היפ הופ • מזרחית
 חברת תקליטים:  בייס רקורדס
 חברים
 דם חם קאליבר
 
חיילי הנקמה היה צמד מוזיקלי ישראלי שהורכב מאבישי אזיקרי (קאליבר) ועדי רוזנברג (דם חם).
היסטוריה

ב-2004, הוציאו חיילי הנקמה את אלבומם הראשון, "סובארו פשע". האלבום משלב בתוכו את סוגות ההיפ הופ והמוזיקה המזרחית. באלבום מתארחים מוזיקאי מוזיקה מזרחית שונים, ביניהם מרגלית צנעני, ישי לוי, זאב נחמה ונימרוד לב. מהאלבום, הצליח הלהיט "אחת מאלף", בו השתתפה הזמרת רינת בר, תוך שנכתב על ידי חברי ההרכב בשיתוף זאב נחמה. השיר הגיע למקום ה-19 במצעד השנתי של רשת ג' ולמקום ה-14 במצעד השנתי של גלגלצ.
ב-2008 הוציאו את אלבומם השני, "פסקול חיינו".
דיסקוגרפיה

2004: סובארו פשע
2008: פסקול חיינו
חברת הרכבות הממלכתית של סין

| --- | --- |


 נתונים כלליים
 תקופת הפעילות:  14 במרץ 2013 – הווה (11 שנים) 
 חברות בנות:  China Railway Harbin Group  China Railway Ürümqi Group  China Railway Xi'an Group  China Railway Lanzhou Group  China Railway Qingzang Group  China Railway Kunming Group  China Academy of Railway Sciences  China Railway Captive Insurance Co., Ltd.  China Railway Art Troupe  China Railway Publishing House  China Railway Design Corporation  China Railway Chengdu Group  China Railway Wuhan Group  China Railway Hohhot Group  China Railway Taiyuan Group  China Railway Beijing Group  China Railway Shenyang Group  China Railway Zhengzhou Group  China Railway Shanghai Group  China Railway Nanchang Group  China Railway Jinan Group  China Railway Nanning Group  China Railway Guangzhou Group  בפסקה זו 2 רשומות נוספות שטרם תורגמו 
 מיקום המטה:  בייג'ינג 
 ענפי תעשייה:  תחבורה מסילתית 
 הכנסות:  1,134,841,000,000 רנמינבי (נכון ל־2019) 
 רווח:  2,524,000,000 רנמינבי (נכון ל־2019) 
 הון עצמי:  173,950,000 רנמינבי 
  
 www.china-railway.com.cn
 
רכבות סין, רשמית חברת הרכבות הממלכתית של סין, בע"מ (במנדרינית: 中國國家鐵路集團, או 国铁|t2=國鐵), המשווקת במדינות המערב כ-China Railway או CR, היא חברה בבעלות המדינה האחראית על שירותי הובלת מטענים ונוסעים על גבי מסילות הברזל ברפובליקה העממית של סין, והיא מהווה מפעל תעשייתי בבעלות המדינה שהוקם תחת "חוק הבעלות על חברות תעשייתיות" משרד האוצר פועל מטעם מועצת המדינה כבעל המניות, כך שהחברה כפופה למעשה למשרד האוצר הסיני. בעבר הייתה החברה חלק ממשרד הרכבות לשעבר חברת הרכבות של סין מפעילה שירותי תחבורת נוסעים ומשא באמצעות 21 חברות בת. בסין מערכת ענפה של מסילות ברזל ורשת רכבות מהירות בכל רחבי המדינה.
לפני כן, רכבות סין החזיקה במשטרת רכבות משלה, משרד תובעים ומערכת בתי משפט עצמאית שאכפה חוקי תחבורה במסילות הברזל. כיום, מחלקת המשטרה של הרכבת עדיין בשליטת החברה, אך מעמדה של המשטרה הוא כשירות אזרחי של המשרד לביטחון פנים, אף שהם עדיין משולמים ומנוהלים על ידי חברת הרכבות עצמה.
היסטוריה

בשנים 2013–2019 ענף מסילות הברזל נוהל על ידי תאגיד הרכבות הסיני שהיה כפוף למשרד הממשלתי לענייני רכבות שניהל את התחבורה המסילתית משנת 1954 ועד לפירוקו ב-2013.
חברת הרכבות הסינית אורגנה מחדש ב-18 ביוני 2019, כחברת הרכבות הממלכתית בע"מ, בכפוף לדיני החברות בסין, במקום חוק הבעלות על חברות תעשייתיות. פירוש הדבר שמשרד האוצר משמש כמשקיע מטעם המדינה והחברה מונהגת על ידי דירקטוריון ומנהלים שנבחרים על ידי הדירקטוריון.
לוגו

לוגו הרכבת של סין עוצב על ידי חן יוצ'אנג ואומץ רשמית ב-22 בינואר 1950. הלוגו כולו מייצג את חזית הקטר. החלק העליון של הלוגו מייצג את הדמות העם הסיני ואילו החלק התחתון מייצג את המשטח הרוחבי של המעקה. פירוש הלוגו הוא שהרכבת של סין שייכת לתושביה.
הלוגו של "CR" מאויר על גבי הרכבות יחד עם הלוגו של חברת הרכבות של סין.
חברות

ישנן 21 חברות בנות עיקריות תחת חברת הרכבות הסינית. החל משנת 2008 עובדים כ-2 מיליון איש בחברת הרכבות של סין.
חברת הרכבת של חרבין: צפון מזרח סין
חברת קבוצת שניאנג
חברת קבוצת בייג'ינג: צפון סין
חברת קבוצת הרכבות הוהוט: מונגוליה פנימית
חברת קבוצת טאייואן
חברת קבוצת ג'ינאן: מזרח סין
חברת קבוצת שאנגחאי: שאנגחאי
חברת קבוצת הרכבת ננצ'אנג
חברת קבוצת גואנגז'ו: חונאן ודרום סין
חברת קבוצת הרכבת נאן-נינג
חברת ווהן: הוביי ומרכז סין
חברת קבוצת ז'נגז'ו
חברת צ'נגדו: דרום מערב סין
חברת קבוצת קונמינג
חברת צ'ינגזנג: טיבט וצפון מערב סין
חברת לנז'ואו
חברת אורומקי
חברת קבוצת שיאן
חברת שירותי מטען מיוחדת: אחראית להובלת מטענים בפריסה ארצית
חברת רכבת האקספרס
חברת הובלת מכולות
פעולות בינלאומיות > רכבות נוסעים בינלאומיות

רכבות סין מפעילה את רכבות הנוסעים מסין למונגוליה, רוסיה, קזחסטן, צפון קוריאה, וייטנאם.
פעולות בינלאומיות > שירותים לאירופה (דרך המשי החדשה)

נכון 2017, רכבת סין מובילה שירותי סחורות ל-15 ערים אירופאיות, כולל נתיבים למדריד והמבורג ושירות ניסיוני ללונדון כדי לבחון את הביקוש. ממשלת סין מפעילה רכבת בנתיב בן 12,000 קילומטרים משכו שבועיים נסיעה. הנתיב מתחיל ביי-וו וברכבת ללונדון החוצה את קזחסטן, רוסיה, בלארוס, פולין, גרמניה, בלגיה וצרפת, כחלק מיוזמת החגורה האחת והדרך האחת. סין מעבירה מכולות מספר פעמים, מכיוון שמסילות הברזל משמשים רכבות אחרות באזורים שונים ולא ניתן להשתמש באותו מסלול בכל רחבי הדרך.
פעולות בינלאומיות > אפריקה

סין השקיעה ועזרה בבנייה מחדש של מסילות ברזל באפריקה. סין השקיעה מיליארדי דולרים בפרויקטים שונים בתחום התחבורה המסילתית.
מנכ"לי החברה

שנג גואנגזו (2013–2016)
לו דונגפו (2016-2018)
יאנג יודונג (2018-)
ראו גם

חברת הרכבות הרוסית
הרכבת התחתית של הונג קונג
משרד הרכבות של סין
פושינג (רכבת)